Nr. DGB/30236/

DIRECȚIA GENERALĂ BIODIVERSITATE

 Aprob,

Secretar de Stat,

Dan-Ștefan CHIRU

REFERAT DE APROBARE

a proiectului de ordin pentru aprobarea Planului de management al sitului Natura 2000 ROSCI0441 Viile Tecii

Planul de management al sitului Natura 2000 ROSCI0441 Viile Tecii a fost realizat de Agenția pentru Protecția Mediului Bistrița-Năsăud în parteneriat cu Agenția Națională pentru Arii Naturale Protejate prin proiectul „Elaborarea planurilor de management pentru siturile Natura 2000 ROSCI0393 Someșul Mare, ROSCI0232 Someșul Mare Superior, ROSCI0400 Șieu - Budac, ROSCI0437 Someșul Mare între Mica și Beclean, ROSCI0095 La Sărătură, ROSCI0396 Dealul Pădurea Murei - Sângeorzu Nou și ROSCI0441 Viile Tecii și ariile protejate de interes național 2202 Masivul de sare de Sărățel și 2208 La Sărătură”, COD SMIS 2014+ 124398.

Planul de management al sitului Natura 2000 ROSCI0441 Viile Tecii a fost transmis de Agenţia Naţională pentru Arii Naturale Protejate (ANANP) către Ministerul Mediului, Apelor și Pădurilor (MMAP) prin adresa nr. 6552/20.02.2024. Pentru acest plan a fost emisă de către Agenția pentru Protecția Mediului Bistrița-Năsăud Decizia etapei de încadrare nr. 651/27.09.2023.

În procesul de analiză internă, MMAP a solicitat o serie de clarificări prin adresa nr. DGB/6439/28.03.2024, la care ANANP a răspuns cu adresa nr. 2534/29.05.2024, înregistrată la MMAP cu nr. R/30236/05.08.2024. Răspunsul la clarificări a fost însoțit de forma finală a planului de management.

Planul de manangement se aprobă conform prevederilor art. 21 alin. (2) din *Ordonanţa de urgenţă a Guvernului nr. 57/2007* *privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,* care menționează că ”(2) Pentru ariile naturale protejate care nu necesită structuri de administrare special constituite, planurile de management şi regulamentele se elaborează de către Agenţia Naţională pentru Arii Naturale Protejate, se avizează de către Agenţia Naţională pentru Protecţia Mediului/instituţiile din subordinea acesteia, după caz, şi se aprobă prin ordin al conducătorului autorităţii publice centrale pentru protecţia mediului, cu avizul autorităţii publice centrale din domeniul culturii şi consultarea autorităţilor publice centrale din domeniul dezvoltării regionale şi administraţiei publice, agriculturii şi silviculturii.”

În urma avizării interne a prezentului proiect de Ordin pentru aprobarea Planului de management al sitului Natura 2000 ROSCI0441 Viile Tecii, proiectul de Ordin, referatul și planul de management vor fi postate pentru consultare publică, în baza *Legii nr. 52/2003 privind transparenţa decizională în administraţia publică, republicată*, pe site-ul Ministerului Mediului, Apelor și Pădurilor. Ulterior, planul de management va fi transmis spre avizare/consultare către autoritățile publice centrale menționate la art. 21 alin. (2) din  *Ordonanţa de urgenţă a Guvernului nr. 57/2007 aprobată cu modificări și completări prin Legea nr. 49/2011, cu modificările şi completările ulterioare*.

Având în vedere cele menționate, vă rugăm să fiți de acord cu promovarea proiectului de ordin pentru aprobarea Planului de management al sitului Natura 2000 ROSCI0441 Viile Tecii.